Publication: Magyar Közlöny
Issue: MK-1999-71 (Year: 1999, Number: 71)
Era: 1990-2004
Section: Melléklet a 35/1999. (VIII. 13.) EüM rendelethez
Paragraph Index: 235

d) A foglalkozás-egészségügyi szolgálat technikai működésével kapcsolatos feladatok, dokumentációs, információs, kommunikációs tevékenység: A foglalkozás-egészségügyi ápoló legyen képes — a munka megkezdése előtt ellenőrizni a rendelő és kiegészítő helyiségek állapotát (tisztaság, fűtés, világítás), hiányosságok esetén azok megszüntetése érdekében eljárni, — gondoskodni az ellátáshoz szükséges vizsgáló és kezelő eszközök előkészítéséről, végezni a műszerek, eszközök fertőtlenítését és sterilezését, a sterilizálás szabályainak betartásával, — a rendelőben a munka során keletkezett hulladékot szakszerűen kezelni, tárolni, — a foglalkozás-egészségügyi szolgálat működéséről — a személyes adatok védelmére vonatkozó jogszabályok betartásával — információkat gyűjteni, az ehhez szükséges statisztikai adatokat összegyűjteni, összesíteni és a jelentési kötelezettségnek megfelelően továbbítani, — dokumentációs tevékenységet végezni: = munkavállalók egészségügyi törzslapját — az orvos utasítása szerint — kitölteni, = foglalkozás-egészségügyi forgalmi naplót vezetni, = munkanaplót vezetni, = expozíciós táblákat vezetni, = higiénés felmérés eredményeit regisztrálni, = gyógyszer-, kötszer-, vegyszerkészletet nyilvántartani, megrendelni, = a foglalkozás-egészségügyi rendelő leltárát vezetni, = gépi adatrögzítést végezni. A foglalkozás-egészségügyi ápoló legyen képes ismerni a munkacsoporton belüli szerepét és annak függvényében — a szakmai illetékesség betartásával — feladatait ellátni. Kapcsolatot tartani: = a munkáltatókkal, = a munkavállalókkal, = a munkabiztonsági szakemberekkel, = munkavállalók érdekképviseleti szerveivel, = szakmai szervekkel (OMFI, ÁNTSZ), = szakmai érdekvédelmi egyesületekkel (Magyar Ápolási Egyesület Foglalkozás-egészségügyi Ápolói Szekció, Alapellátási Szekció), = az egészségügy egyéb területeivel (háziorvosi szolgálatok, szakrendelések). IV. A szakképesítés vizsgáztatási követelményei

Source: https://magyarkozlony.hu/hivatalos-lapok/0bb30f650f707a1bbd81a9b6a23a466fe3f6f0cb/dokumentumok/1306f59a2296ea68bd4430198c5a26fda3b9f043/letoltes